Αθήνα: 07.05.2020

Αρ. Πρωτ.:624

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Στηρίζει το αίτημα του Συλλόγου για την Κυστική Ίνωση στην υπουργό Παιδείας**

Επιστολή προς το υπουργείο Παιδείας απέστειλε η Εθνική Συνομοσπονδία Ατόμων με Αναπηρία (ΕΣΑμεΑ) [σχετικά με το αίτημα του Συλλόγου για την Κυστική Ίνω](https://www.esamea.gr/our-actions/ypdbmth/4778-lipsi-eidikon-metron-prostasias-gia-mathites-kai-foitites-me-kystiki-inosi-apo-ton-koronoio-covid-19)ση, για την προστασία των μαθητών και φοιτητών με κυστική ίνωση από τον κορονοϊό COVID -19, το οποίο υποστηρίζει.

Όπως επισημαίνει και ο Σύλλογος για την Κυστική Ίνωση στην επιστολή του, την οποία σας επισυνάπτουμε, οι ασθενείς με Κυστική Ίνωση, λόγω της ήδη βεβαρημένης κατάστασης της υγείας τους, αντιμετωπίζουν πολύ πιο σοβαρά τις λοιμώξεις του αναπνευστικού συστήματος σε σχέση με τον γενικό πληθυσμό, με αυξημένο μάλιστα τον κίνδυνο επιπλοκών και επιβάρυνση της αναπνευστικής τους λειτουργίας, ακόμα και θάνατο.

Αυτό θα έχει ως αποτέλεσμα, οι μαθητές και οι φοιτητές που θα κληθούν να παρακολουθήσουν τα μαθήματα στο σχολείο τους ή στη σχολή τους ή να μετέχουν σε υποχρεωτικά εργαστήρια και να εξεταστούν με φυσική παρουσία, να τεθούν σε μεγαλύτερο κίνδυνο μόλυνσής τους από τον COVID -19.

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**